Chexiya bosh vaziri daxlsizlik huquqidan mahrum etildi

Chexiya parlamenti quyi palatasi vakillari mamlakat bosh vaziri, “Norozi fuqarolar aksiyasi” siyosiy harakati yetakchisi Andrey Babishni deputatlik daxlsizligidan mahrum etishni yoqlab ovoz berdi. Bu haqda “Vesti.ru” xabar qilmoqda.

Bir necha oy muqaddam Babish qalloblikda ayblangan edi. Daxlsizlikdan mahrum bo‘lgan hukumat rahbari ta’qibga olinishi va jinoiy javobgarlikka tortilishi mumkin.
Tergov versiyasiga ko‘ra, Babish sheriklari bilan noqonuniy sxema yaratib, uning yordamida Yevroittifoq jamg‘armalaridan 50 million krona o‘zlashtirgan.